**Megjelent a Makovecz Hallgatói Ösztöndíjprogram RÉSZKÉPZŐS HALLGATÓI TANULMÁNYUTAKRA vonatkozó pályázata a 2024–2025-ös tanév 1. félévére**

**A Babeş–Bolyai Tudományegyetem és a Tempus Közalapítvány által meghirdetett Makovecz Hallgatói Ösztöndíjprogram keretében alap-, mesteri- és doktori képzésben résztvevő nappali tagozatos** hallgatók számára kínál teljes szemeszteres részképzéseket, valamint (a megmaradó források függvényében) részképzős tanulmányutakat a magyarországi és Kárpát-medencei felsőoktatási intézmények nappali munkarendű képzéseire a **2024–2025-ös tanév első félévére**.

Az ösztöndíj fedezi a megélhetés, az egyszeri oda-vissza utazás és az egészségbiztosítás költségeit. Jelentkezni az **első féléves mobilitásokra 2024. május 10-ig** lehet.

A mobilitás feltétele alapképzős és mesteris pályázók számára a **tárgyfelvétel és minimum 20 kredit teljesítése** a fogadó felsőoktatási intézményben. A doktorandusz és a kutatóútra pályázó hallgatók számára **kutatási terv és kutatási beszámoló** járul hozzá a mobilitás sikeres teljesítéséhez.

Hallgatóink a jelentkezést a következő oldalon a **Jelentkezés** menüpontban található űrlap kitöltésével nyújthatják be, ugyanitt a **Gyakori kérdések** menüpontban bővebb információkat találnak a pályázás feltételeire vonatkozóan:

<http://makovecz.granturi.ubbcluj.ro/>

Minden hallgatót megkérünk, olvassák el figyelmesen a pályázati felületen található feltételeket és a pályázat szabályzatát!

Bővebb információkért forduljanak **Szmutku Melindá**hoz az alábbi e-mail címen:

**melinda.szmutku@ubbcluj.ro**